
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja Financijska agencija OIB 85821130368, Regionalni centar Osijek, Podružnica Osijek L. Jagera 3 za otvaranje stečajnog postupka nad dužnikom STUDIUM d.o.o., Vinkovci, Eugena Kvaternika 50, MBS: 030111099, OIB: 42923979709, dana 15. rujna 2017. g.,         

  
    r i j e š i o   j e

	
1. OBUSTAVLJA SE stečajni postupak nad dužnikom  STUDIUM d.o.o., Vinkovci, Eugena Kvaternika 50, MBS: 030111099, OIB: 42923979709 a prijedlog FINE RC Osijek od 10. kolovoza 2016. g. za otvaranje stečajnog postupka se odbacuje.


Obrazloženje


	Prijedlogom od 10. kolovoza 2016. g. FINA RC Zagreb podnijela je prijedlog za otvaranje stečajnog postupka za dužnika STUDIUM d.o.o., Vinkovci, Eugena Kvaternika 50, MBS: 030111099, OIB: 42923979709 navodeći da dužnik na dan 22. srpanj 2016. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 29.535,42 kn te da ima dva zaposlenika.
Podneskom od 1. lipnja 2017. g. zakonska zastupnica dužnika zastupana po punomoćniku – odvjetniku navela je da je žiro račun dužnika odblokiran te da nema pravne osnove za pokretanje stečajnog postupka nad dužnikom.
Po pozivu suda iz Zaključka od 5. lipnja 2017. g. dužnik je dostavio Očevidnik o redoslijedu plaćanja sa obračunatom kamatom od 25.7.2017. g. iz kojeg je utvrđeno da je stanje blokade žiro računa dužnika 0,00 kn sukladno čl. 128 st. 9 Stečajnog zakona ako 

dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.



                                               U Osijeku 15. rujna 2017. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. predlagatelj – FINA RC Osijek Podružnica Osijek
1. e-ogl. pl. uz podnesak dužnika od 1.6.2017. g. (str. 15 spisa) i Očevidnik FINE (str. 18 spisa)
1. kal. 15.10.

